Islamabad

Islamabad on Pakistanin pääkaupunki.

Autolla
Taksilla matkustaminen on hyvä vaihtoehto liikkua Islamabadissa. Taksit ovat yleensä pieniä Mehran-autoja, joihin mahtuu juuri kolme suomalaista kyytiin. Maksimihinta, joka kannattaa kahden alueen välillä maksaa on 50-60 rupiaa. Käytännössä taitava tinkaaja pääsee jopa 20-30 rupialla. On hyvä muistaa, että takseja on paljon, joten asiakas valitsee taksin ja päättää hinnan. Liian korkeiden hintapyyntöjen kohdalla kannattaa ko. taksi unohtaa heti alkuunsa.

Kävellen
Suunnistaminen Islabadissa on melko helppoa, sillä se on rakennettu ruutukaavaan. Jalkakäytävät ovat kuitenkin osiltaan huonossa kunnossa ja autoteitä ylittäessään on syytä olla erityisen varovainen. Liikenne on vasemmanpuoleinen, mutta se ei takaa, etteikö joku voisi ajaa tietä väärällä kaistalla väärään suuntaan.

Osta
Islamabadissa jokaisen alueen (esim. F-7) keskellä on pääsääntöisesti kauppakeskus (Market/Markaz). Eri alueilla on omat pääartikkelinsa. F-6:lla on koruliikkeitä, G-9 on hyvä paikka ostaa kasviksia ja hedelmiä jne. F-6, F-7 ja Blue Area ovat tasokkaampia kauppakeskuksia, mutta niiden hintataso on myös korkeampi. Jos tutustut johonkin paikalliseen, hänen avustuksellaan voit löytää todella edullisia ostospaikkoja.

Syö

 * Ravintola toimittaa kaikkia tuotteitaan myös kotiinkuljetuksena ilman lisähintaan. Huom. Jos tilaat Party-koon pizzan saat keskikokoisen pizzan kaupan päälle.
 * Hyvätasoinen Thai-ravintola, joka kuljettaa ilman lisäkustannuksia ateriat kotiin

Pysy turvassa
Islamad on pääsääntöisesti turvallinen kaupunki. Mikäli liikut erityisesti F-8 - F-6 -alueilla, riski joutua muun rikoksen kuin petoksen kohteeksi on erittäin pieni. Pakistanin epävakaan poliittisen tilanteen vuoksi on syytä välttää suuria väkijoukkoja ja asiointia erityisesti G-sektorien marketeissa ruuhka-aikoihin. Tällaiset paikat saattavat houkutella ääri-islamisteja tekemään itsemurhaiskuja.

Pysy terveenä
On parasta juoda pullotettua vettä. Raakoihin kasviksiin kannattaa ravintoloissa suhtautua varauksella, sillä ne on saatettu huuhtoa vesijohtovedellä ja keittiöhenkilökunnalla ei aina ole riittävän hyvä hygieniataso. Kotikäytössä kannattaa kaupasta ostaa Milton-nimistä desinfiointiainetta, sekoittaa sitä pulloveteen ja laittaa kasvikset likoamaan noin puoleksi tunniksi. Tämä käsittely tuhoaa taudinaiheuttajat kasviksista.

Jatka matkaa
Islamabad Islamabad Islamabado Islamabad इस्लामाबाद Islamabad イスラマバード Islamabad Islamabad